2.6.2022
EL
Επίσημη Εφημερίδα της Ευρωπαϊκής Ένωσης
L 151/49
(34)
Από τη συνεδρίαση προέκυψε ότι η CAC KZ και η AAK δεν έχουν ακόμη υποβάλει στην Επιτροπή περαιτέρω διευκρινίσεις και αποδεικτικά στοιχεία σχετικά με ορισμένες δράσεις και μέτρα που έλαβαν.
Η Επιτροπή ζήτησε επίσης από την CAC KZ και την AAK να επανεξετάσουν το σχέδιο, αναπτύσσοντας περαιτέρω την ανάλυση των βαθύτερων αιτίων των ελλείψεων ασφάλειας που εντοπίστηκαν κατά την επιτόπια ενωσιακή επίσκεψη αξιολόγησης, με σκοπό να συζητηθεί κατά την επόμενη τεχνική συνεδρίαση.
(35)
Σε συνέχεια των διαβουλεύσεων που πραγματοποίησε η επιτροπή ασφάλειας πτήσεων της ΕΕ τον Νοέμβριο του 2021, και όπως επιβεβαιώθηκε κατά τη διάρκεια της τεχνικής συνεδρίασης του Απριλίου του 2022, η Επιτροπή κάλεσε την CAC KZ, την AAK και τον αερομεταφορέα Air Astana σε ακρόαση ενώπιον της επιτροπής ασφάλειας πτήσεων της ΕΕ στις 17 Μαΐου 2022.
(36)
Κατά τη διάρκεια της ακρόασης, η CAC KZ και η AAK υπέβαλαν στην Επιτροπή και στην επιτροπή ασφάλειας πτήσεων της ΕΕ επισκόπηση του συστήματος που τέθηκε σε εφαρμογή για την εποπτεία της ασφάλειας των αερομεταφορέων που έχουν πιστοποιηθεί στο Καζακστάν.
Εξήγησαν το εθνικό σχέδιο του Καζακστάν για την ενίσχυση της ασφάλειας, το οποίο περιλαμβάνει μέτρα για τη βελτίωση της αποτελεσματικότητας των αεροπορικών μεταφορών του Καζακστάν, συμπεριλαμ­ βανομένης της αποτελεσματικής εφαρμογής των σχετικών διεθνών προτύπων ασφάλειας.
Επιπλέον, η AAK ανέφερε τις τελευταίες εξελίξεις όσον αφορά την οργανωτική της δομή, το μέγεθος του κλάδου της αεροπορίας στο Καζακστάν, καθώς και τα αποτελέσματα της αποστολής συντονισμού και επικύρωσης του ΔΟΠΑ που πραγματοποιήθηκε τον Αύγουστο του 2021.
(37)
Υπογραμμίζοντας τη δέσμευσή τους για συνεχή βελτίωση, η CAC KZ και η AAK υπέβαλαν στην Επιτροπή και στην επιτροπή ασφάλειας πτήσεων της ΕΕ συνολική και λεπτομερή επισκόπηση της εφαρμογής του σχεδίου που εκπόνησαν με βάση τα αποτελέσματα της επιτόπιας ενωσιακής επίσκεψης αξιολόγησης του Οκτωβρίου του 2021.
Στην εν λόγω επισκόπηση περιλαμβάνονταν οι στρατηγικοί στόχοι για το μέλλον, όπως οι τροποποιήσεις του νομικού πλαισίου του Καζακστάν, τα εγχειρίδια και οι διαδικασίες της AAK, η συνέχιση των βελτιώσεων του συστήματος διαχείρισης της ποιότητας και η περαιτέρω αποτελεσματική εφαρμογή των σχετικών διεθνών προτύπων ασφάλειας.
(38)
Κατά τη διάρκεια της ακρόασης, η CAC KZ και η AAK δεσμεύτηκαν να τηρήσουν ενήμερη την Επιτροπή για τις δράσεις που θα αναλάβουν στο μέλλον σε σχέση με τις υπόλοιπες παρατηρήσεις που διατυπώθηκαν κατά την επιτόπια ενωσιακή επίσκεψη αξιολόγησης του 2021.
Επιπλέον, δεσμεύτηκαν να έχουν διαρκή διάλογο για την ασφάλεια, μεταξύ άλλων, με την παροχή πληροφοριών σχετικών με την ασφάλεια και τη συμμετοχή σε πρόσθετες συνεδριάσεις, τουλάχιστον δύο φορές ετησίως, ή όταν το κρίνει αναγκαίο η Επιτροπή.
(39)
Σύμφωνα με τα αποδεικτικά στοιχεία, τα μέτρα που έλαβαν η CAC KZ και η AAK συμβάλλουν ήδη στην ενίσχυση των ικανοτήτων τους να εποπτεύουν τις αεροπορικές δραστηριότητες στο Καζακστάν.
Ωστόσο, απαιτούνται περαιτέρω βελτιώσεις όσον αφορά την ικανότητά τους να εποπτεύουν τη συμμόρφωση των λειτουργιών των αερομεταφορών που έχουν πιστοποιηθεί στο Καζακστάν με τα σχετικά διεθνή πρότυπα ασφάλειας, μεταξύ άλλων με τη διασφάλιση των κατάλληλων πόρων για τις εν λόγω δραστηριότητες εποπτείας της ασφάλειας.
(40)
Με βάση τις πληροφορίες που υποβλήθηκαν, φαίνεται ότι, από τον Οκτώβριο του 2021, η CAC KZ και η AAK έχουν σημειώσει αξιοσημείωτη πρόοδο στην εφαρμογή των σχετικών διεθνών προτύπων ασφάλειας.
Η Επιτροπή και ο Οργανισμός εξέφρασαν την πρόθεσή τους να στηρίξουν περαιτέρω την CAC KZ και την AAK στις προσπάθειές τους για περαιτέρω ενίσχυση του συστήματος ασφάλειας της αεροπορίας στο Καζακστάν.
(41)
Κατά τη διάρκεια της ακρόασης, ο αερομεταφορέας Air Astana προέβη σε επισκόπηση του υφιστάμενου στόλου του, καθώς και των διαθέσιμων πόρων και εγκαταστάσεων.
Περιέγραψε το ισχυρό και καλά ανεπτυγμένο σύστημα διαχείρισης της ασφάλειας και το σύστημα διαχείρισης της ποιότητας.
Ο αερομεταφορέας σημείωσε ότι χρησιμοποιεί ένα σύνολο εργαλείων λογισμικού με σκοπό την ενσωμάτωση των δεδομένων για την ασφάλεια, την ποιότητα και τη διαχείριση κινδύνων, συμπεριλαμβανομένου του συστήματος διαχείρισης κινδύνων κόπωσης.
(42)
Όταν ερωτήθηκε από την επιτροπή ασφάλειας πτήσεων της ΕΕ, ο αερομεταφορέας παρουσίασε επίσης απολογισμό των δραστηριοτήτων εποπτείας που πραγματοποίησε η AAK στην Air Astana κατά την περίοδο 2021-2022 και επιβεβαίωσε ότι είχε βελτιωθεί η αλληλεπίδρασή του με την CAC KZ και την AAK.
(43)
Με βάση τις διαβουλεύσεις της, η επιτροπή ασφάλειας πτήσεων της ΕΕ κατέληξε στο συμπέρασμα ότι θα πρέπει να δοθεί ιδιαίτερη προσοχή στη συνεχή παρακολούθηση της κατάστασης της ασφάλειας και των σχετικών εξελίξεων στο Καζακστάν, μεταξύ άλλων με την τακτική υποβολή εκθέσεων προόδου από την CAC KZ και την AAK και τη δυνατότητα πρόσκλησης σε νέα ακρόαση σε μελλοντική συνεδρίαση της επιτροπής ασφάλειας πτήσεων της ΕΕ.